ইডেনে ভারত-দক্ষিণ আফ্রিকা টেস্ট ম্যাচে আঁটোসাঁটো নিরাপত্তা

কলকাতা: দিল্লি বিস্ফোরণের পর ইডেনে (Eden Gardens) ভারত-দক্ষিণ আফ্রিকা টেস্ট ম্যাচে (India-South Africa Test Match) নিরাপত্তা আঁটোসাঁটো করা হয়েছে। শনি ও রবিবার ইডেন হাউসফুল। ইতিমধ্যেই দেড় কোটি টাকার টিকিট বিক্রি হয়েছে। ইডেন গার্ডেন্সে অনুশীলনে নামবে দুই দল। শুক্রবার থেকে ইডেনে শুরু হচ্ছে প্রথম টেস্ট, তার আগেই দিল্লিতে বিস্ফোরণের ঘটনায় নিরাপত্তা ব্যবস্থা জোরদার করল কলকাতা পুলিশ ৷

শুক্রবার থেকে ইডেনে শুরু হচ্ছে ভারত-দক্ষিণ আফ্রিকাক প্রথম টেস্ট ম্যাচ। পিচ দেখে খুশি কোট গৌতম গম্ভীর (Gautam Gambhir)। এবারের ম্যাচে বিশেষ কয়েনে টস হবে। গোল্ড এই কয়েনের একদিকে থাকবে মাহাত্মা গান্ধীর ছবি অন্যদিকে ১৩ নভেম্বর ডালমিয়া স্মৃতি বক্তৃতা দেবেন সুনীল গাভাস্কর। এমনিতে ইডেনে কোনও আন্তর্জাতিক কিংবা আইপিএলের ম্যাচ থাকলে নিরাপত্তার বলয়ে মুড়ে ফেলে হয় পুরো স্টেডিয়াম চত্বর। দিল্লির বিস্ফোরণের পর টেস্ট ঘিরে নিরাপত্তা আরও বাড়িয়ে দেওয়া হতে পারে। কলকাতা পুলিশ ইতিমধ্যেই ইডেন এবং আশপাশের এলাকায় নিরাপত্তা ব্যবস্থা খতিয়ে দেখছে। এর মধ্যে ভারতীয় কোচ গৌতম গম্ভীর কলকাতায় এলে কালীঘাট মন্দির দর্শনে যান।

আরও পড়ুন: ভেঙে ফেলা হতে পারে জওহরলাল নেহরু স্টেডিয়ামকে!

সিএবির তরফ থেকে সোমবার রাতে পুলিশের সঙ্গে কথা হয়। জানতে চাওয়া হয়, নিরাপত্তা আরও বাড়ানো হবে কি না। মঙ্গলবার দুপুরে ইডেন পরিদর্শন করা হবে পুলিশের তরফ থেকে। তারপর সিএবি কর্তাদের সঙ্গে পুলিশের একটা বৈঠক হওয়ারও কথা রয়েছে। জানা গিয়েছে, প্রতিটি দর্শককে অন্তত দু’বার করে মেটাল স্ক্যানারের মাধ্যমে তল্লাশি করা হবে। মাঠের ভিতর ও বাইরে থাকবে সাদা পোশাকের পুলিশ। দর্শক আসনের গতিবিধিও থাকবে পুলিশের কড়া নজরদারিতে। কোনও সন্দেহজনক বস্তু বা ব্যাগ নিয়ে স্টেডিয়ামে প্রবেশ সম্পূর্ণ নিষিদ্ধ করা হচ্ছে বলে জানা গিয়েছে।

অন্য খবর দেখুন